open-index/open-wikipedia-markdown huggingface dataset:
Reynir Jóhannesson

**Reynir Jóhannesson** (født 1985) er daglig leder i Norsk datasenterindustri, som har rundt 100 medlemmer bestående av datasenteroperatører og leverandørindustri. I perioden 2022–2022 var han direktør for myndighetskontakt og regulatorisk for energi- og telekomkonsernet Lyse AS og fra 2018–2022 var han kommunikasjonsdirektør i mobilselskapet ice. Jóhannesson er også en tidligere politiker (Frp) som fra 5. juni 2015 til 3. november 2017 var statssekretær for samferdelsminister Ketil Solvik-Olsen. Fra 16. oktober 2013 til han ble utnevnt til statssekretær var han politisk rådgiver i samme departement.

Jóhannesson har en bachelor i statsvitenskap fra Háskóli Íslands, hvor han også møtte som studentrepresentant i styret i perioden 2006 til 2008 og var styremedlem i studentorganisasjonen Vaka. Fra 2010 til 2013 var Jóhannesson rådgiver i digitale medier for Frps stortingsgruppe og i en kortere periode i 2013 var han rådgiver i kommunikasjonsbyrået Nucleus.

Han var fra 2003 til 2005 innvalgt i bystyret i Sandefjord, og satt samtidig i kultur- og idrettsutvalget. I perioden 2004 til 2005 var han formann i Vestfold FpU.

## Referanser


## Eksterne lenker
* 
*  Presentasjon hos regjeringen.no
Ronny Røste

**Ronny Røste** (født 16. mai 1966) er en norsk politiker (FrP). I perioden 2013−2017 var han politisk rådgiver for barne-, likestillings- og inkluderingsminister Solveig Horne.

Røste ble ansatt som politisk rådgiver ved Fremskrittspartiets hovedorganisasjon i 1998 og jobbet der frem til han ble politisk rådgiver i  BLD i 2013. Ronny gikk i  2017 tilbake til sin stilling i partiet i forkant av stortingsvalget i 2017.

Ronny ble innvalgt i Fet kommunestyre første gang i 1991. Han fikk plass i formannskapet 1995. Fra 1999 til 2003 var han varaordfører i Fet kommune. I 2019 ble han innvalgt i Lillestrøm kommunestyre etter sammenslåingen av de tidligere kommunene Fet, Skedsmo og Sørum. 

Etter handel- og kontorfag på videregående skole og førstegangstjeneste var han industriarbeider i familiebedriften Anoform AS i Fet i ti år, frem til han fikk tilbud om en rådgiverstilling i Fremskrittspartiet.

## Eksterne lenker
* 
*  Presentasjon hos regjeringen.no
Kristiania politifunksjonærers forening

**Kristiania politifunksjonærers forening** (Oslo politiforening) ble stiftet 28. oktober 1894. Foreningen hadde dette navnet til 1. mars 1925 da generalforsamlingen vedtok endring til dagens navn.

Foreningen ble rekonstruert etter andre verdenskrig, 6. juni 1945, da Oslo Politis Befalsforening, Oslo Kriminalpolitiforening og Bærum-Asker Politiforening ble slått sammen og navnet endret til Oslo og Aker Politiforening. Allerede 29. januar 1946 ble foreningens navn på nytt endret til dagens.

På generalforsamlingen 30. mars 1955 ble det vedtatt å melde foreningen ut av Norsk Politiforbund. Splittelsen med Norsk Politiforbund varte nesten 20 år. I den perioden hadde de ansatte ved Oslo politikammer valg mellom fire fagorganisasjoner. Tre var tilsluttet Norsk Politiforbund, mens én var tilsluttet Politiets Sentralorganisasjon. De fire organisasjonene ble imidlertid samlet i Oslo Politiforening etter at Norsk Politiforbund og Politiets Sentralorganisasjon forhandlet seg frem til enighet om at alle politiorganisasjonene i Norge skulle samle seg i ett norsk politiforbund fra 1. januar 1975. Norsk Politiforbund og Lensmannsetatens Landslag ble én organisasjon 13. november 1997. Dette innebar at ansatte i politi- og lensmannsetaten sluttet seg til samme sentrale forbund - Politiets Fellesforbund. Oslo Politiforening sluttet seg fra samme dato til forbundet.

Oslo Politiforenings historie er beskrevet i bøker utgitt i forbindelse med foreningens 60-, 75- og 100-årsjubileum.

Etter 120 år, 5. mars 2014, fikk foreningen sin første kvinnelige leder, politioverbetjent Kristin Aga, som på årsmøtet formelt tok over etter Sigve Bolstad.

## Referanser
Agder OPS Vegselskap

**Agder OPS Vegselskap AS** er et selskap stiftet i 2006 som et offentlig-privat samarbeid (forkortet OPS) for å prosjektere, finansiere, bygge, drive og vedlikeholde E18 på strekningen mellom Grimstad og Kristiansand. 

## Eierskap
Agder OPS Vegselskap eies av Bilfinger Berger Project Investment S.à.r.l. (50 %), Sundt AS (35%) og E. Pihl & Søn AS (15 %).

## Kontrakter
Selskapet inngikk kontrakt med Vegdirektoratet 23. juni 2006, og har ansvaret for veien fra prosjektering og drift til og med 2034. Selskapet mottar en godtgjørelse fra Vegdirektoratet for hvert år i driftsperioden.

For byggingen av vegen inngikk Agder OPS Vegselskap avtale med CJV E18 Grimstad – Kristiansand ANS. Dette selskapet var et arbeidsfellesskap mellom det danske entreprenørselskapet E. Pihl & Søn AS og tyske Bilfinger Berger Ingenieurbau GmbH. I 2009 forårsaket byggingen av gang-/sykkelvei for nye E18, et leirras som medførte at Statens vegvesen måtte prosjektere og anlegge ny veibane på en del av den gamle E18. Vegvesenet krevde deretter at CJV E18 Grimstad skulle dekke merutgiftene som dette leirraset forårsaket. I 2014 inngikk de to partene et utenomrettslig forlik.

Motorveien mellom Timeneskrysset og Øygardsdalen (Kristiansand–Grimstad), en strekning på 36 km, ble åpnet i 2009.

## Referanser
Ulrikke Holmøy

**Ulrikke Holmøy** (født 5. februar 1987) er en norsk jurist og politiker for Fremskrittspartiet.

Etter oppveksten i Øksnes på Vesterålen, der hun var programleder i lokalradioen og engasjerte seg i å få etablert en lokal avdeling av Fremskrittspartiets ungdom, studerte hun økonomiske fag ved Sortland videregående skole 2003–06 og tok mastergrad i rettsvitenskap ved Universitetet i Tromsø fra 2006 til 2010, på avhandlingen «EØS-rettslige rammer for norsk pengespillpolitikk».

Samtidig var hun formann i Nordland FpU 2006–2010.

Hun flyttet til Oslo og tok  eksamen i internasjonal privatrett fra Universitetet i Oslo i 2011. Etter en par år som advokatfullmektig hos Torkildsen & Co., ble hun den 11. november 2013 utnevnt til politisk rådgiver med ansvar for media og kommunikasjon for Robert Eriksson som var  arbeids- og sosialminister.  

Hun ble avsatt som rådgiver den 18. september 2015.

Eriksson ble avsatt som minister 16. desember 2015.

Holmøy  er fra 2016 tilknyttet Advokatkontoret Føyen Torkildsen, der hun blant annet har ansvar for nedbemanning og oppsigelsessaker. Etter dette ble det BDO. Så ble de forlovet.

## Referanser
Morten Storebø

**Morten Storebø** (født 13. juli 1983) er en norsk politiker (Høyre). Fra 2015 til 2023 var han ordfører i Austevoll i Hordaland.
Han var politisk rådgiver for næringsminister Monica Mæland 2013–2015.

Storebø har studert bedriftsøkonomi ved BI Bergen 2003–2004 og medievitenskap ved Universitetet i Bergen 2004–2007.

Han er sønn av Inge Bjarne Storebø og sønnesønn av Rikard Storebø, som også har vært ordførere i Austevoll.

## Referanser


## Eksterne lenker
* Presentasjon hos regjeringen.no
Elnar Remi Holmen

**Einar Remi Holmen** (født 28. oktober 1985) er en norsk politiker (FrP).

Fra november 2013 til juni 2017 var han politisk rådgiver for olje- og energiminister Tord Lien, deretter statssekretær i samme departement frem til desember 2017.

I november 2018 ble han administrerende direktør i Bodøregionens Utviklingsselskap.

Holmen er oppvokst i Konsvikosen i Lurøy kommune. Han har fagbrev som elektriker og tavlemontør fra Kongsvegen videregående skole i Mo i Rana og Asphaugen videregående skole i Bodø.

## Referanser


## Eksterne lenker
* 
*  Presentasjon hos regjeringen.no
André R. Kolve

**André Rajan Kolve** (født 1978) er en norsk journalist, kommunikasjonsrådgiver og tidligere politiker (FrP) fra Porsgrunn. Han har vært politisk rådgiver i Justis- og beredskapsdepartementet og statssekretær for finansminister Siv Jensen.

Kolve har bakgrunn som journalist i *[[Porsgrunns Dagblad]]* (1999–2006) og *[[Telemarksavisa]]* (2006–2010) og var kommunikasjonsrådgiver i Fremskrittspartiets stortingsgruppe fra 2010 til 2013. 16. oktober 2013 ble han utnevnt til politisk rådgiver for justis- og beredskapsminister Anders Anundsen. 16. desember 2015 ble han utnevnt som statssekretær i Finansdepartementet. Han gikk av 20. desember 2016. Kolve ble deretter seniorrådgiver i kommunikasjonsbyrået Gambit Hill+Knowlton (2017-2020), og var fra august 2020 partner og seniorrådgiver i TRY Råd. I mai 2023 ble Kolve ansatt som journalist i NRK.  

## Referanser


## Eksterne lenker
*
Audun Halvorsen

**Audun Halvorsen** (født 1978) er en norsk politiker (H). Han var politisk rådgiver for statsråd Ine Marie Eriksen Søreide i Forsvarsdepartementet 2013–2017 og statssekretær i Utenriksdepartementet under ledelse av utenriksminister Søreide 2017–2021. Halvorsen var tidligere utenriks- og forsvarspolitisk rådgiver for Høyres stortingssekretariat.

Audun Halvorsen er cand.mag. i statsvitenskap, offentlig rett og privatrett fra Universitetet i Oslo (1998&ndash;2003), og har kurs på mastergradsnivå i freds- og konfliktstudier ved samme universitet.

Han vokste opp i Rygge.

## Referanser


## Eksterne lenker
* 
* 
*  Presentasjon hos regjeringen.no
Sozzini

**Sozzini**, **Sozini**, **Socini** eller **Socin** er en italiensk adelsslekt som stammer fra bystaten Siena i Toscana, der familien var bankierer, kjøpmenn, jurister og akademikere. Familien har blitt beskrevet som «det mest kjente juristdynastiet i renessansen». Flere medlemmer av familien var kjent som fritenkere og humanister i renessansen. Blant kjente medlemmer av familien er teologen Fausto Sozzini, som socinianismen er oppkalt etter, fritenkeren Celso Sozzini, juristen Mariano Sozzini og renessansehumanisten Lelio Sozini.

## Grenen fra Basel
En gren av Sozzini-familien forlot Siena rundt 1413 som følge av stridighetene mellom ghibellinerne og guelferne, og slo seg ned i Bellinzona, som da var underlagt Milano. Sozzini-familien ble forvist fra Bellinzona i 1555 sammen med andre protestanter (ca. 150 til sammen), etter at de hadde nektet å gi avkall på den nye troen. Familien kom da som religionsflyktninger til Basel, der de etterhvert tok i bruk skrivemåten *Socin*.

I Basel var familien velstående kjøpmenn og borgere, og Socin ble en av Basels ledende patrisierfamilier. Flere slektsmedlemmer var medlemmer av regjeringen og Emanuel Socin (1628–1717) ble borgermester. Familien mottok en adelsstadfesting av den tysk-romerske keiseren mens de bodde i Bellinzona i 1551.


File:Abel Socin (1581-1638).jpg|Abel Socin (1581–1638), tekstilkjøpmann og rettsherre (dommer) i Basel
File:Emanuel Socin, mayor of Basel.jpeg|Emanuel Socin (1628–1717), borgermester i Basel


## Våpen
I sølv en opprett svart løve med rød tunge og klør, i øvre høyre hjørne (noen ganger over potene, andre ganger mellom) en rød kule. Som hjelmtegn samme figur. Familiens våpen er kjent siden tidlig på 1300-tallet, da det ble brukt av bl.a. notaren Ser Mino Sozzi (død 1340), og har blitt ført sammenhengende frem til vår tid av både linjene i Italia og Basel.

## Referanser


## Eksterne lenker
*
Peltotrichius

* Se systematisk inndeling

***Peltotrichius*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Levevis
Disse artene er livlige biller som flyr i solskinn. De besøker blomster for å ete pollen.

## Utbredelse
Slekten er utbredt i Mellom-Amerika.

## Systematisk inndeling
Slekten er nylig blitt synonymisert med *[[Paragnorimus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Peltotrichius* Howden, 1968 - skal nå hete *Paragnorimus*
******** *[[Peltotrichius glaseri]]* Howden, 1971
******** *[[Peltotrichius linea]]* (Burmeister, 1841)

## Eksterne lenker
*
Platygeniops

* Se systematisk inndeling

***Platygeniops*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea).

## Utseende
Middelsstore, litt flate, rødbrune til svarte gullbasser.

## Levevis
Ingenting synes å være kjent om biologien til disse sjeldne billene.

## Utbredelse
Artene lever i Sørøst-Asia (Thailand, Burma, Malaya, Borneo), men det er bare kjent en håndfull eksemplarer av dem.

## Systematisk inndeling
Slektens systematiske plassering er ganske usikker, blant annet fordi det nesten bare er funnet hunner. Disse viser nesten utelukkende primitive karaktertrekk innen Cetoniidae.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Osmodermatini Schenkling, 1922
******* Slekten *Platygeniops* Krikken, 1978 
******** *[[Platygeniops elongatus]]* Jakl & Krikken, 2011
******** *[[Platygeniops exspectans]]* Krikken, 1978

## Kilder
* Jakl, S. & Krikken, J. (2011) Description of a second species in the enigmatic Southeastern Asian genus *Platygeniops* (Coleoptera: Scarabaeidae: Cetoniinae). Zootaxa 3003: 63-68. http://www.mapress.com/zootaxa/2011/f/z03003p068f.pdf

## Eksterne lenker
* Bilde av ''Platygeniops elongatus'' 
*
Olaf Nygaard

**Olaf Nygaard** (født 5. september 1894 i Kristiania, død 1. april 1978 samme sted) var en norsk OL-syklist og verksmester.

Han syklet 175 km landeveisritt for Norge under Sommer-OL 1920 i Antwerpen den 13. august 1920.  Han ble nr. 35 individuelt, og var den nest svakeste av de fire norske deltakere.  De individuelle tidene ble lagt sammen (addert), og Norge med Nygaard fikk da den åttende beste sammenlagte tid, i det som da utgjorde lagkonkurransen. Nygaard var en av seks som ble sendt til OL etter å ha vunnet det 150 km lange *Ridtet om Kongens vandrepræmie* avholdt den 11. juli 1920.  Han representerte Sykkelklubben Glimt i Kristiania inntil denne la ned og han gikk over til Idrettsklubben Hero.  For Norges Cykleforbund var han leder 1928 til 1932, og i 1931 var han dommer under verdensmesterskapet i sykling.  Fra 1946 var han også med i Norges sykkelstyre. I det sivile var han verksmester ved Thunes mekaniske verksted som bygget lokomotiv til Norges Statsbaner. Han var sønn av syerske Sina Nygaard (født 1862) som var fra Odalen.

## Meritter
* Glimts internasjonale sykkelritt:  Nr. 7 i 1913
* Hadeland rundt: Seier i 1919 med 7.35.59.
* Norgesmesterskapet i sykkel. Seier i 1920
* Norge under Sommer-OL 1920 i Antwerpen.

## Referanser


## Eksterne lenker
*
Parque Explora

**Parque Explora** er et interaktivt vitenskapsmuseum i Medellín i Colombia. Det inneholder Latin-Amerikas største ferskvannsakvarium, et 3D-auditorium, et planetarium, et fjernsynsstudio og et vivarium, i tillegg til andre attraksjoner.

Museet er utforma av arkitekten Alejandro Echeverri. De fire røde kubeaktige delene huser museets vitenskaps- og teknologiavdelinger.

Parque Explora befinner seg nord i byen, i Zona Norte, mellom Medellíns botaniske hage og Parque Norte. Universidad metrostasjon ligger ved sida av museet.

## Eksterne lenker
*
Carlos Vives

**Carlos Alberto Vives Restrepo** (født 7. august 1961 i Santa Marta) er en colombiansk sanger, komponist og skuespiller. I sangene sine blander han tradisjonell colombiansk musikk som vallenato og cumbia med pop og rock. Han har vunnet én Grammy Award og sju Latin Grammy Awards.

## Diskografi
### Studioalbum
* 1986: *[[Por fuera y por dentro]]*
* 1987: *[[No podrás escapar de mí]]* 
* 1989: *[[Al centro de la ciudad]]*  
* 1991: *[[Escalona un canto a la vida]]* 
* 1992: *[[Escalona Volumen 2]]* 
* 1993: *[[Clásicos de la provincia]]* 
* 1995: *[[La tierra del olvido]]*  
* 1997: *[[Tengo fe]]* 
* 1999: *[[El amor de mi tierra]]*  
* 2001: *[[Déjame entrar (Carlos Vives-album)|Déjame entrar]]*     
* 2004: *[[El rock de mi pueblo]]*
* 2009: *[[Clásicos de la provincia II]]*
* 2013: *[[Corazón profundo]]*
* 2014: *[[Más corazón profundo]]*

### Samlealbum
* 1994: *20 de colección* 
* 2000: *15 éxitos*  
* 2002: *Canta los clásicos del vallenato* 
* 2005: *Romántico*

## Referanser


## Eksterne lenker
* 
* 
* 
*
Skjortering

**Skjortering** eller halsring er en enkel ring eller sølje som er brukt både av menn, kvinner og barn for å holde skjorten eller serken sammen i halsen. Den har vært bruk over hele landet og har hatt mange forskjellige betegnelser. Mindre skjorteringer kalles ofte for spretter. Typen er kjent i vikingtiden, og i middelalderen var den i bruk både i Norden, i Storbritannia og på kontinentet.

Skjorteringer kan være glatte og enkle uten dekor, støpt med ornamenter eller dekorert med graverte ornamenter eller påsatt dekor i filigran. Utover på 1800-tallet ble det i flere områder både i Norge og i Sverige populært med vedheng på skjorteringer slik som runde blad, kors, solhjul eller dobber. De fleste skjorteringer har én torn for å feste den til skjorten, men det er også brukt skjorteringer med to torner plassert på tvers av hverandre. Skjorteringer har vært laget både i sølv, messing og bronse. Fra middelalderen er det fra kontinentet er det også bevart en rekke skjorteringer i gull med edle stener.

For større skjorteringer med mer dekor se: hornring, byggkornsølje, bursring og glibbsølje.

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* de Caprona, Yann (2013): *Norsk etymologisk ordbok.* Oslo. ISBN 978-82-489-1054-1
* Fossberg, Jorunn (1991): *Draktsølv*. Universitetsforlaget.  ISBN 82-00-07340-8
* Fossberg, Jorunn (1971): Smykker: Middelalder. I *Kulturhistorisk leksikon for nordisk middelalder, bd 16*, spalte 278-286. Oslo.
* Noss, Aagot (1986): *Draktsølvet frå DEN NORSKE SAMLINGA, NORDISKA MUSEET STOCKHOLM*. Norsk Folkemuseum, Oslo.

## Referanser


## Eksterne lenker
* Se skjorteringer i DigitaltMuseum
* ''Halsringen fra Hedmark'', artikkel hos Norgeshistorie.no
Philipp Stölzl

**Philipp Stölzl** (1967–) er en tysk regissør som inscensetter spillefilmer, reklamespots, musikkvideoer og operaer.

## Filmografi
### Kinofilmer
* 1999: Morituri Te Salutant, kortfilm
* 2002: Baby
* 2008: Nordwand
* 2010: Goethe!
* 2012: Die Logan Verschwörung
* 2013: Der Medicus

### Operaer
* 2005 *Der Freischütz*: Südthüringisches Staatstheater
* 2006 *Rubens und das Nicht-Euklidische Weib*: Ruhrtriennale
* 2007 *Benvenuto Cellini*: Salzburger Festspiele
* 2008 *Faust*: Theater Basel
* 2009 *Der fliegende Holländer*: Theater Basel
* 2010 *Rienzi*: Deutsche Oper Berlin
* 2010 *Die Fledermaus*: Staatsoper Stuttgart
* 2011 *Orpheus in der Unterwelt*: Staatsoper Berlin
* 2012 *Parsifal*: Deutsche Oper Berlin
* 2013 *Il Trovatore*: Theater an der Wien

### Videoer
* 1997 Rammstein: *Du hast*
* 1997 Rammstein: *[[Das Model]]l*, unveröffentlicht
* 1997 Faith No More: *Stripsearch*
* 1998 Witt/Heppner: *[[Die Flut (Lied)|Die Flut]]*
* 1998 Rammstein: *Du riechst so gut*
* 1998 Rammstein: *Stripped*
* 1998 Marius Müller-Westernhagen: *Ich bin wieder hier*
* 1998 Gianna Nannini: *Giorno Disumano*
* 1998 VAST: *Pretty When You Cry*
* 1999 Marius Müller-Westernhagen: *Supermann*
* 1999 Mr. X & Mr. Y: *Viva La Revuluccion*
* 1999 Marius Müller-Westernhagen: *Durch Deine Liebe*
* 1999 Garbage: *The World is not Enough*
* 1999 Marius Müller-Westernhagen: *Radio Maria Open Air Tour*
* 2000 Madonna: *American Pie*
* 2000 a-ha: *Minor Earth Major Sky*
* 2000 Marius Müller-Westernhagen: *Rosanna*
* 2001 Die Ärzte: *Rock'n Roll Übermensch*
* 2001 Marius Müller-Westernhagen: *Nimm mich mit 2000*
* 2003 Evanescence: *Bring Me To Life*
* 2003 Evanescence: *Going Under*
* 2003 Luciano Pavarotti, *Il Canto*
* 2004 Evanescence: *Everybody's Fool*
* 2004 Rosenstolz: *Liebe ist alles*
* 2004 Die Toten Hosen: *Ich bin die Sehnsucht in Dir*
* 2005 Anastacia: *Heavy on my heart*
* 2005 Marius Müller-Westernhagen: *Eins*
* 2008 Die Toten Hosen: *Strom*

## Utmerkelser
* *Best Director of the Year* for musikkvideoen der Band VAST til sangen *Pretty When You Cry*
* Diverse gullplater for sine videoer
* Videoene til *Wieder Hier* og *Die Flut* ble nominert til Echo 1999 
* Musikkprisen Comet 2000 for musikkvideoen *Nimm mich mit*
* Berliner Bär (B.Z.-Kulturpreis) 2001
* Musikkvideo av Evanescence til sangen *Bring Me To Life* ble nominert til NYC MTV Music Award 2003

## Referanser


## Eksterne lenker
* Hjemmeside
* 
* www.nordwand-film.de – Offisiell side for filmen «Nordwand»
* Hjemmeside til filmen Goethe!
* KlassikInfo.de – Omtale av Stölzls iscenesetting av Hector Berlioz' opera *Benvenuto Cellini* under Salzburger Festspiele 2007
Caroline Bisson

**Caroline Bisson** (født 23. januar 1975 i Ottawa) er en canadisk funksjonshemmet langrennsløper og skiskytter. Hun konkurrerer i klassen LW6. 

Hun fikk diagnostisert beinkreft i 2009, som gjorde at hun måtte amputere skulderen, skulderbeinet, armen og deler av brystet på venstre side av kroppen. Hun begynte med langrenn i 209, før hun fikk diagnosen, men fortsatte med langrenn etter operasjonen. Hun har også tidligere vært aktiv mosjonist, og har fullført flere maratonløp. 

Hun er bosatt i Gatineau i Québec. 

## Karriere
Bisson deltok første gang i World Cup i langrenn og skiskyting i 2012 (*Para-Nordic Ski and Biathlon World Cup*). I åpningsrennet i Canmore i World Cup for funksjonshemmede i sesongen 2013/14 kom hun på 6.-plass i mellomdistanse i langrenn, og også 6.-plass i alle tre skiskytingøvelsene. 

Hun deltar i både skiskyting og langrenn under Paralympiske vinterleker 2014.

## Referanser


## Eksterne lenker
* 
* Sotsji 2014 - Caroline Bisson 
* Paralympics Canada - Caroline Bisson
Jenni Asserholt

**Jenni Asserholt** (født 8. april 1988 i Örebro), svensk ishockeyspiller som deltok i de olympiske vinterleker 2006 i Torino, 2010 i Vancouver og 2014 i Sotsji.

Asserholt vant en olympisk sølvmedalje i ishockey under vinter-OL 2006 i Torino. Hun var med på det svenske laget som kom på andreplass i ishockeyturneringen for damer bak Canada. De vant semifinalen med 3-2 over USA men tapte finalen mot Canada med 1-4.

## OL-medaljer
* 2006  Torino -  Sølv i ishockey, damer  Sverige

## Referanser


## Eksterne lenker
*
1. divisjon bandy for menn 1997/98

**1. divisjon bandy for herrer 1997/98** var det nest øverste nivået i norsk bandy sesongen 1997/98. Vinnerlaget Sarpsborg Bandyklubb rykket opp til eliteserien, mens lag nummer to, Ullern, spilte kvalifisering om opprykk. Sagene rykket ned, mens Hamar måtte spille kvalifisering om å beholde plassen i divisjonen.

## Tabell

## Kvalifisering om opprykk til eliteserien
* Tåsen – Ullern  **7-2**
* Ullern – Tåsen  **1-8**
Tåsen beholdt dermed plassen i eliteserien. Ullern ble værende i 1. divisjon.

## Kvalifisering om nedrykk til 2. divisjon
*Høvik – Hamar **1-8**
*Hamar – Høvik **1-0** (walk over)
Hamar beholdt dermed plassen i divisjonen.

## Se også
*NM i bandy 1998

## Eksterne lenker
* Resultater bandysesongen 1997/98 (Norges Bandyforbund).
Storbritannia under Paralympiske sommerleker 1968

**[[Storbritannia]]** deltok under **[[Paralympiske sommerleker 1968]]** i Tel Aviv i Israel.

## Referanser


## Eksterne lenker
* Resultater hos paralympic.org
Bursring

**Bursring** eller bursølje er en sølje laget som en bred, oppkuvet ring. Bursringen ble tidligere festet til skjorten med en av med torn festet i et hull i ringen. Nyere bursringer har en spenne festet på baksiden, men tornen er ofte beholdt som et dekorativt element. Bursringer ble brukt for å holde skjorta eller serken sammen i halsen.   

Bursringer er som oftest laget av sølv, men det finnes også bursringer av messing. Bursringer kan være glatte uten dekor, men de kan også ha gravering og/eller vedheng.

## Geografisk utbredelse
Bursringer uten vedheng ser ut til å ha vært mest brukt i Oppland, Buskerud og Telemark. Bursringer med vedheng har vært vanlig i Trøndelag og på Vestlandet, og de er også brukt både i Sverige og i Finland.

## Etymologi
Opphavet til betegnelsen er usikker. Folkloristen Rikard Berge kjente bare betegnelsen bur i denne sammenheng i betegnelsen *bursylje*, som ble brukt om en sølje fra Rauland. Han peker på at betegnelsen kan ha sammenheng med betegnelsen bor som er brukt i Danmark på 1500-tallet om en ring til et brystsmykke som inngikk i mesterprøven for danske gullsmeder.  

## Se også

* skjortering

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn (1991): *Draktsølv*. Universitetsforlaget.  ISBN 82-00-07340-8
* Noss, Aagot (1986): *Draktsølvet frå DEN NORSKE SAMLINGA, NORDISKA MUSEET STOCKHOLM*. Norsk Folkemuseum, Oslo.

## Referanser


## Eksterne lenker
* Se bursringer i DigitaltMuseum
Do You Wanna Touch Me (album)

***Do You Wanna Touch Me*** er et samlealbum med Joan Jett som ble gitt ut i Frankrike i 1993.

## Sporliste

# «Do You Wanna Touch Me»
# «Bad Reputation»
# «I Hate Myself for Loving You»
# «Backlash»
# «Little Liar»
# «Tulane»
# «Torture»
# «Wonderin'»
# «Cherry Bomb»
# «Roadrunner USA»
# «New Orleans»
# «Have You Ever Seen the Rain»
# «Activity Grrrl»
# «Gotcha»
# «Everyday People»
# «Time Has Come Today»
# «Rebel, Rebel»
I Love Rock ’N’ Roll 92

***I Love Rock 'N' Roll 92*** er et studioalbum med Joan Jett som ble gitt ut i Japan i 1992.

## Sporliste

# «I Love Rock 'N' Roll»
# «Love Is Pain»
# «Talkin' Bout My Baby»
# «The Only Good Thing (You Ever Said Was Goodbye)»

## Eksterne lenker
*
Flashback (Joan Jett)

***Flashback*** er et samlealbum med Joan Jett som ble gitt ut i 1993.

## Sporliste 1993

# «Hide And Seek»
# «Summertime Blues»
# «Indian Giver»
# «I Hate Long Goodbyes»
# «Cherry Bomb»
# «Fantasy»
# «Light of Day»
# «Gotcha»
# «MCA (EMI)»
# «Louie, Louie»
# «Star Star»
# «Rebel, Rebel»
# «Be My Lover»
# «Bring It On Home»
# «Play With Me»
# «Activity Grrrl»
# «Heartbeat»
# «Stand Up For Yourself»
# «Black Leather»
# «Call Me Lightning»
# «I Love Rock 'N Roll»
# «Right 'Til the End»

## Sporliste 1998

# «Real Wild Child (Wild One)»
# «Hide And Seek»
# «Indian Giver»
# «I Hate Long Goodbyes»
# «Cherry Bomb»
# «Fantasy»
# «Light Of Day»
# «Gotcha»
# «She Lost You»
# «MCA (EMI)»
# «Rebel, Rebel»
# «Be My Lover»
# «Bring It On Home»
# «Play With Me»
# «Activity Grrrl»
# «Heartbeat»
# «Bad Reputation»
# «Black Leather»
# «I Love Rock 'N Roll»
# «Right 'Til the End»

## Eksterne lenker
*
María Dueñas

**María Dueñas Vinuesa** (født 1964 i Puertollano) er en spansk forfatter. 

Dueñas har studert ved universitetet i Murcia, og har en doktorgrad i engelsk derfra. Hun har arbeidet og undervist ved ulike universiteter i Nord-Amerika. Som akademiker hadde hun et langt faglitterært forfatterskap bak seg før hun debuterte som skjønnlitterær forfatter.

Hun ble kjent da hun i 2009 lanserte sin første roman *El tiempo entre costuras* (norsk tittel:*Syersken fra Madrid*), en historisk spionroman som ble oversatt til mer enn 30 språk. 

## Bibliografi (på norsk)
* *Syersken fra Madrid*, oversatt av Kari Risvik og Kjell Risvik, Gyldendal (2012)
* *Lengslenes labyrint*, oversatt av Kari Risvik og Kjell Risvik, Gyldendal (2013)

## Referanser


## Eksterne lenker
* 
* 
*  Presentasjon på Gyldendal Norsk Forlags nettsider
Arif (rapper)

**Arif Nassor Salum** (født 1986), kjent under artistnavnet **Arif Murakami** og tidligere **Phil T. Rich**, er en norsk rapper fra Bogerud og Skullerud i Oslo.

I januar 2013 vant Arif NRK Urørt-finalen under navnet Phil T. Rich. I november samme år utga Arif sitt andre album *[[Aldri & Alltid]]* på Warner. I april 2015 ga Arif ut sitt tredje album, *[[HighEnd / Asfalt]]*, som blant annet fikk terningkast fem i VG og GAFFA. Albumet lå to uker på VG-lista. For albumet vant Arif Spellemannprisen 2015 i klassen urban. Arif ble nominert til P3 Gull 2015 i klassen årets liveartist.

Arif ga ut sitt fjerde album *Meg & Deg Mot Alle* i november 2017. Til Spellemannprisen 2017 ble Arif nominert i tre klasser: urban for albumet, årets låt for «Alene» og årets musikkvideo for «Himmelen», regissert av . Låten «Alene» ble dessuten nominert til P3 Gull 2017 i klassen årets låt. Arif ble nominert til P3 Gull 2018 i klassen årets liveartist og P3 Gull 2019 i klassen årets låt for «Hvem Er Hun». Foran Spellemannprisen 2019 ble Arif nominert i tre klasser: årets album og årets tekstforfatter for *Arif i Waanderland* og årets låt for «Hvem Er Hun».

I 2022 deltok Arif i *[[Hver gang vi møtes]]* på TV 2.

Arif vant P3-prisen i 2023, en hederspris som blir utdelt under P3 Gull. Under Spellemannprisen 2023 vant han klassen hiphop for EP-en *Å drukne en fisk*.

## Diskografi

### Studioalbum
* *Kom så tok færdiih* (2012)
* *Aldri & alltid* (2013)
* *HighEnd/asfalt* (2015)
* *Meg & deg mot alle* (2017)
* *Arif i Waanderland* (2019)
* *Mannen som døde stående (2026)*

### EP-er
* *Kom så tok færdiih* (2012)
* *BluesBrutterne* (med Stig Brenner) (2022)
* *Å drukne en fisk* (2023)

### Singler
* «Flexnes» (2012)
* «Gal» (2013)
* «Hun bruker meg» (2013)
* «Lowkey» (2014)
* «Kanke gi opp» med Magnus Eliassen (2015)
* «Sulten» (2015)
* «Flammer» (2015)
* «Alene» (2017)
* «Eskimoblod» (2019)
* «Hvem er hun» (2019)
* «Kattepus» med Stig Brenner (2021)
* «Hellig» (2022)

## Priser og nominasjoner

## Film og TV
* 2022: *[[Flus (TV-serie)|Flus]]* (TV-serie)
* 2023: *[[Snøfall|Snøfall 2]]* (TV-serie)

## Referanser


## Eksterne lenker
* 
* 
*
Laspipasset

**Laspipasset** (ukrainsk: Ласпинский перевал) er det høyeste punktet på hovedveien mellom Sevastopol og Jalta på Krim-halvøya. Fra fjellovergangen har en flott utsyn over Ayjaneset og Laspibukten i Svartehavet, som ligger bare 700 meter mot sør. Passet er dominert av en klippe kalt opp etter Nikolaj Garin-Mikhailovskij, en russisk forfatter som støttet veiutbyggingen. En annen attraksjon er et ortodokst kapell til minne om Kristi fødsel. Passet blir av og til forvekslet med Bajdarporten, en fjellovergang som sjelden blir brukt i dag.
Hazel Abel

**Hazel Hempel Abel** (1888–1966) var en amerikansk politiker. Hun satt i USAs senat en kort periode, der hun representerte Det republikanske parti.

I 1954 ble hun valgt til å fullføre perioden til avdøde Dwight Griswold. Hun ble den første valgte kvinnelige senatoren fra Nebraska. Hun ble også den første kvinnen som etterfulgte en kvinne i Senatet, da Eva Bowring hadde tatt over plassen rett etter Griswolds død.

Abel trakk seg 31. desember 1954. I 1957 ble hun kåret til årets mor i Amerika.

Hun døde i Lincoln, Nebraska i 1966.

## Referanser


## Eksterne lenker
* 
*
Eva Bowring

**Eva Kelly Bowring** (1892–1985) var en amerikansk politiker. Hun satt i USAs senat en kort periode, der hun representerte Det republikanske parti og delstaten Nebraska.

Bowring var aktiv i republikansk politikk i Nebraska, og ble 16. april 1954 utnevnt av guvernør Robert B. Crosby til å bli senator da sittende senator Dwight Griswold døde. Hun ble Nebraskas første kvinnelige senator. Hun var senator til 7. november samme år.

## Referanser


## Eksterne lenker
* 
*
Ayja

**Ayja** (ukrainsk: Айя; gresk: Άγια, «den hellige») er en odde som stikker ut i Svartehavet sørøst for Balaklava på Krim-halvøya. Odden er en 13 km lang utstikker av Krimfjellene som skiller Laspibukten i øst fra Balaklavabukten i vest. Det høyeste punktet er Kokija-Kija (Den blå klippen) som rager 559 meter over havet. En storm utenfor Ayja er tema i et av maleriene til Aivazovskij. Tidligere var et sovjetisk missilsystem plassert på Ayja. Landstykket har mange grotter og er vernet som en nasjonal *[[zakaznik]]* (landskapsvernområde).

## Referanser
Pam Dreyer

**Pam Dreyer** (født 9. august 1981), amerikansk ishockeyspiller som deltok i de olympiske vinterleker 2006 i Torino.

Dreyer vant en olympisk bronsemedalje i ishockey under vinter-OL 2006 i Torino. Hun var med på det amerikanske laget som kom på tredjeplass i ishockeyturneringen for damer bak Canada og Sverige. USA tapte semifinalen med 3-2 til Sverige men vant bronsefinalen med 4-0 over Finland.

## OL-medaljer
* 2006  Torino -  Bronse i ishockey, damer  USA

## Eksterne lenker
*
The United (Boyband)

**The United** er et boyband bestående av fem ulike gutter fra fem ulike land.

## Medlemmer
*Manuel Hoffman fra Frankfurt am Main i Tyskland
*Teus Van Der Linden fra Rotterdam i Nederland
*Stefano Anania fra Genova i Italia
*Gabriel Brandes fra Linköping i Sverige 
*Mike Watson fra Manchester i England

## Norgesturnè
I desember 2013 turnerte de i Norge (Søgne, Otta, Ulsteinvik og Ålesund) sammen med rapduoen KeSera.

## Eksterne lenker
* https://web.archive.org/web/20140306192816/http://theunitedofficial.com/
JWoww

**Jennifer Lynn «Jenni» Farley** (født 27. februar 1986) også kjent som **JWoww**, er en amerikansk TV-personlighet. Hun først ble kjent som en av de åtte hovedpersonene i TV-serien Jersey Shore under kallenavnet JWoww, og senere på TV-programmet Snooki & JWoww. Hun har også gjort flere opptredener på andre show, for eksempel TNA Impact! og Disaster Date. JWoww promoterer også en linje av solprodukter for det australske Gold Company.

## Referanser


## Eksterne lenker
* 
* 
*
Richard L. Neuberger

**Richard Lewis Neuberger** (født 26. desember 1912, død 9. mars 1960) var en amerikansk journalist og demokratisk politiker.

Han vokste opp i nærheten av Portland i Oregon som sønn av restauranteierne Isaac og Ruth Neuberger, som var av jødisk herkomst. Etter studier i rettsvitenskap ved University of Oregon begynte han i 1935 som journalist i *[[The New York Times]]*. Fra 1939 var han avisens korrespondent i det nordvestlige USA. Under den andre verdenskrig tjenestegjorde han i United States Army som offiser.

Neuberger var valgt til Oregons lovgivende forsamling fra Multnomah County 1941–1942 og Oregons delstatssenat 1949–1954. Sammen med den fremtidige guvernøren Robert Holmes var Neuberger en ledende liberaler i delstatspolitikken i en tid med republikansk dominans. I 1954 ble Neuberger, med 50,2 % av stemmene, valgt til Senatet fra Oregon, som den første demokraten siden 1914. I 1958 ble han diagnostisert med testikkelkreft, og døde to år senere etter lengre tids sykeleie. Enken Maurine Neuberger ble valgt til hans etterfølger i Senatet senere samme år.

## Referanser


## Eksterne lenker
* 
*
24/seven (album)

**24/seven** er et album av Big Time Rush, som ble gitt ut 11. juni 2013.

## Sanger

# «24/seven»
# «Like Nobody’s Around»
# «Get Up»
# «Song For You» (feat. Karmin)
# «Run Wild»
# «Crazy For U»
# «Picture This»
# «Confetti Falling»
# «Amazing»
# «We Are»
# «Love Me Again»
# «Just Getting Started»
# «Untouchable»
# «Lost in Love» (feat. Jake Miller)
# «Na Na Na»

## Kilder

## Eksterne lenker
*
Vi Er Cir.Cuz

**Vi Er Cir.Cuz** er duoen Cir.Cuz sitt andre album, som kom ut 8. november 2013. Albumet ble slaktet i både VG, Dagbladet og NRK P3 med terningkast 1.

## Sanger

1. Terningkast (feat. Byz)

2. Tidløs

3. Vi Er

4. Over Meg

5. Supernova (feat. Julie Bergan)

6. Komplisert

7. Usynlig (feat. Iselin Løken Solheim)

8. Gatelys

9. Tornerose

10. Skål

## Referanser
Ibi Makienok

**Ibi Katrine Makienok** (tidligere *Ibi Katrine Støving*; født 2. februar 1975 i Aarhus, Danmark) er en dansk modell, skuespiller, sangerinne og programleder. Makienok har vært ballettdanser på Det Jyske Ballettakademi i Aarhus, og er utdannet skuespiller på Stella Adler Academy of Acting i Hollywood i California. Hun var med i jentegruppen Milc, som i 2002 ga ut CD-singelen *Feel so Good*.

Fra 2005 til 2007 var Ibi Makienok programleder for den danske utgaven av Paradise Hotel. Hun har senere også vært programleder for boligprogrammet *Velkommen Hjem*, *BrystGalla* og to sesonger av TV-serien *Ånderne vender tilbake*, som omhandler overnaturlige fenomener.  

I 2011 gikk Makienok fra å være ansatt i TV3 til TV2, hvor hun har ledet programmene *Weekend Weekend* og *Hvem bor hvor*. Frem til utgangen av 2013 var hun også programleder for *Go'morgen Danmark*, *Go'aften Danmark* og *Go'appetit*'. 

## Referanser


## Eksterne lenker
*
Liste over kvinnelige senatorer i USA

Dette er en **liste over kvinnelige senatorer i USA**. USAs senat har til sammen hatt 44 kvinnelige senatorer. Den første ble utnevnt i 1922 og satt i 24 timer. I det nåværende senatet er det 20 kvinner.

26 delstater har blitt representert av kvinner, og kun New Hampshire og Nord-Carolina har blitt representert av kvinner fra begge partier.

## Liste

## Referanser
Marija Bedarjova

**Marija Andrejevna Bedarjova** (russisk: Мария Андреевна Бедарёва; født 3. mars 1992) er en russisk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 30 i utfor. 

## Referanser


## Eksterne lenker
*
Cornelia Hütter

**Cornelia Hütter** (født 1992) er en østerriksk alpinist.

Hütter kom første gang på seierspallen i verdenscupen da hun ble nummer tre i utfor i Val-d’Isère 21. desember 2013. Hun representerte landet sitt under Vinter-OL 2014 i Sotsji, der hennes beste resultat var nummer 24 i utfor. Hun tok sin første verdenscupseier da hun vant super-G i Lenzerheide 12. mars 2016.

Under Vinter-OL 2022 i Beijing ble hun nummer 7 i utfor.

Hun ble nummer fire i utfor og tok bronse i super-G i Vinter-OL 2026 i Cortina.

## Resultater i verdenscupen i alpint

### Rennseiere
* 10 seiere (5 utfor, 5 super-G)
**Oppdatert per sesongen 2025/26*

### Sammenlagtplasseringer

## Referanser


## Eksterne lenker
* 
*
Agnese Āboltiņa

**Agnese Āboltiņa** (født 7. februar 1996) er en latvisk alpinist. Hun representerte landet sitt under Vinter-OL 2014 i Sotsji, der hennes beste resultat var nummer 31 i super-G. 

## Referanser


## Eksterne lenker
* 
*
Jacqueline Wiles

**Jacqueline Wiles** (født 13. juli 1992) er en amerikansk alpinist.

Wiles representerte landet sitt under Vinter-OL 2014 i Sotsji, der hennes beste resultat var nummer 26 i utfor. I Vinter-OL 2022 i Beijing ble hun nummer 21 i utfor. 

Hun tok bronse i kombinasjon lag i Vinter-OL 2026 sammen med Paula Moltzan.

## Resultater i verdenscupen i alpint

### Pallplasseringer
*4 pallplasseringer
**Oppdatert per 2025/26*

### Sammenlagtplasseringer

## Referanser


## Eksterne lenker
*
Larisa Yurkiw

**Larisa Yurkiw** (født 30. mars 1988) er en canadisk tidligere alpinist.

## Karriere

Yurkiw representerte landet sitt under Vinter-OL 2014 i Sotsji, der hennes beste resultat var nummer 20 i utfor. 

## Resultater i verdenscupen i alpint

### Pallplasseringer

### Sammenlagtplasseringer

## Referanser


## Eksterne lenker
*
Ole Martin Juul Slyngstadli

**Ole Martin Juul Slyngstadli** (født 30. oktober 1992 i Ålesund) er en norsk lokalpolitiker for Arbeiderpartiet. Han ble høsten 2011 valgt inn i bystyret i Stavanger. Han fikk da plass i formannskapet og i kommunalstyret for levekår. Etter valget i 2015 fikk han vervet som leder av kommunens kontrollutvalg. Han stilte ikke til gjenvalg i 2019. Han har vært medlem av AUFs sentralstyre.

Fra 2021 er han leder for rettshjelpstilbudet Jussbuss i Oslo.

Slyngstadli var til stede på Utøya under terrorangrepet i 2011.

## Referanser
Sarah Dunant

**Sarah Dunant** (født **Linda Dunant** 8. august 1950 i London) er en engelsk forfatter, kritiker, journalist og BBC-programleder. 

Hun hadde sitt internasjonale gjennombrudd med boka *The Birth of Venus* i 2003, en bok som kom på norsk i 2006.

## Bibliografi
### Originalutgivelser
* *Exterminating Angels* (1983)
* *Intensive Care* (1986)
* *Snow Storms in a Hot Climate* (1988)
* *Birth Marks* (1991)
* *Fatlands* (1993)
* *The War of the Words: The Political Correctness Debate* (1995)
* *Under My Skin* (1995)
* *The Age of Anxiety* (1996)
* *Transgressions* (1997)
* *Mapping the Edge* (1999)
* *The Birth of Venus* (2003)
* *In the Company of the Courtesan* (2006)
* *Sacred Hearts* (2009)
* *Blood and Beauty* (2013)

### Utgivelser på norsk
* *Venus' fødsel*, oversatt av Hege Hammer, Gyldendal (2006)	

## Referanser


## Eksterne lenker
* Presentasjon på Gyldendal Norsk Forlags nettsider
* Sarah Dunants nettsider
Birthe Kjær

**Birthe Kjær** (født **Birthe Glady Kjær Hansen** 1948) er en dansk pop- og slagerartist som begynte sin musikalske karriere i 1960. Hun er også kjent for sin deltakelse i Eurovision Song Contest i 1989, da hun fremførte «Vi maler byen rød», som endte på tredjeplass.

## Bakgrunn
I 1968 ble Kjær tilbudt platekontrakt av Johnny Reimar, og hennes første singel kom ut, med melodien «Arrivederci Franz», som umiddelbart kom inn på førsteplass på Dansktoppen. «Casatjok», som kom ut i 1969, «Det er mig du vil ha'» (1972) og «Den gamle Tennessee waltz» (1974) nådde også førsteplassen på dansktopplisten. 

I 1970-årene deltok Kjær en rekke ganger i det østtyske TV-programmet *Hafenbar*, og i 1972 debuterte hun som revyskuespiller, og hun opptrådte blant annet i Cirkusrevyen i 1990. I 1995 og 1996 var Kjær programleder i spørrekonkurransen *Vildt forelsket* som ble sendt på TV3. Birthe Kjær har gitt ut og medvirket på en rekke musikkalbum og singler mellom 1968 og 2013.

## Deltakelser i Melodi Grand Prix
Birthe Kjær har deltatt med fem melodier i dansk Melodi Grand Prix og har representert landet én gang i den internasjonale finalen:

## Diskografi
Et utvalg av Birthe Kjærs utgivelser:
* 1969: *Danse og synge med Birthe Kjær*
* 1974: *Tennessee Waltz*
* 1976: *Det var en yndig tid*
* 1977: *Fuglen og barnet*, inkludert en dansk versjon av «L'oiseau et l'enfant»
* 1980: *Schlager-parade*
* 1980: *Arrivederci Franz*
* 1983: *Hvorfor er kærlighed rød?*
* 1987: *Birthe Kjær 1987*
* 1988: *100*%
* 1991: *Med kærlig hilsen*
* 1996: *Vildt forelsket*
* 1998: *Vil du med?*
* 2001: *Længe leve livet*
* 2003: *På en fransk altan*
* 2011: *Smile*
* 2013: *Birthe*

## Filmer
* 1973: *Revykøbing kalder*
* 1988: *Jydekompagniet*
* 2000: *Max*

## Bibliografi
* 2010: Selvbiografien *Længe leve livet*

## Priser
* 1999: Dansk Grammy i kategorien «årets dansktopputgivelse» for cd-albumet *Som en fugl i det fri*.

## Referanser


## Eksterne lenker
* 
* 
* 
*  Fansiden Birthes venner
Jaspis

**Jaspis** er en ugjennomskinnelig kvarts eller kalsedon. 

## Etymologi og historie
Ordet *jaspis* kommer via latin *iaspis* fra gresk ἴασπις, *íaspis*, som opprinnelig betyr «[farge]flekket stein». Dette ordet stammer i sin tur fra et orientalsk språk, kanskje fra gammelegyptisk eller persisk  (*yashp*).

## Varianter
Jaspis finnes i mange nyanser, ofte flekket. Basismineralet er silisiumoksid, men i tillegg har jaspisen opp til 20 % andre stoff i seg, og det er dette som lager de forskjellige fargekombinasjonene. Ensfarget jaspis er sjelden.

## Bruk
Jaspis har lenge vært i bruk som smykkesteiner eller til vaser og andre kar av edlere slag. Den har vært kjent og brukt som edelstein i årtusener. Jaspis er nevnt i Bibelen, i skildringen av det himmelske Jerusalem i Johannes' åpenbaring 21,19-20:

:*Grunnsteinene i bymuren var prydet med edelstener av alle slag. Den første grunnsteinen var av *'jaspis*, den andre var av [[safir]], den tredje av [[kalsedon]], den fjerde av [[smaragd]], den femte av [[onyx|sardonyks]], den sjette av [[karneol]], den sjuende av [[krysolitt]], den åttende av [[beryll]], den niende av [[topas]], den tiende av [[krysopras]], den ellevte av [[zirkon|hyasint]], den tolvte av [[ametyst]].*

I middelalderen ble visse typer jaspis benyttet til korsfestelsestablåer av stein, ettersom den rødsprengte stein kunne minne om en blodoverstenkt klippe. PÅ fransk kalles denne type jaspisstein *pierre des martyrs* («martyrstein»). Et særlig vakkert eksempel bærer den tysk-romerske keiser Rudolf IIs seggl og er utstilt i Louvremuseet i Paris.

## Jaspis i Norge

I Norge finnes jaspis flere steder, blant annet i Trondheimsfeltet. Jaspis var kommunesteinen til tidligere Meldal kommune, og er kommunestein for Orkland kommune.
## Fotogalleri


Image:Jaspis obikularny, Madagaskar.jpg|Jaspis fra Madagaskar
Image:Eulen aus Jaspis.JPG|Ugler av jaspis
Image:Jaspis-vom-Buehlchen-skala.jpg|Jaspis fra Bühlchen
Image:Jaspis-vom-Buehlchen-Macro.jpg|Makrofoto
Image:Jasper ball.jpg|Jasposball
Image:Jaspis dalmatynski.jpg|Dalmatisk jaspis
Image:BellaJaspe.JPG|«Quebrada de Jaspe» (Gran Sabana i Venezuela)
Image:Rocher ste véronique.jpg|En phtanittblokk, «rocher Ste Véronique» (Vendée i Frankrike)
File:Jasper goat basket (Russia, 19 c.).jpg|Russisk kurv med geitehoder, rød jaspis


## Referanser


## Litteratur
* Edition Dörfler: *Mineralien Enzyklopädie*. Nebel Verlag, ISBN 3-89555-076-0
* Martin Okrusch, Siegfried Matthes: *Mineralogie*. 7. Auflage. Springer Verlag, Berlin 2005, ISBN 3-540-23812-3
* Walter Schumann: *Edelsteine und Schmucksteine*. 13. Auflage. BLV Verlags GmbH, 1976/1989, ISBN 3-405-16332-3
* Stefan Weiß: *Das große Lapis Mineralienverzeichnis*. 4. Auflage. Christian Weise Verlag, München 2002, ISBN 3-921656-17-6
* Bernhard Bruder: *Geschönte Steine*. Neue Erde Verlag, 1998, ISBN 3-89060-025-5
* Johannes Åpenbaring 21, 18. Bibelselskapet, 2011, ISBN 9788254103265 

## Eksterne lenker
*
Desisjon

**Desisjon** er et vedtak om godkjenning (eller ikke) av et regnskap.

Et regnskap (for eksempel for ei forening, et firma eller et offentlig organ) skal, etter at det er avslutta, gjennomgås av en revisor. Denne gjør et utvalg revisjonshandlinger for å undersøke at regnskapet er ført på forskriftsmessig måte, at førte beløp er i samsvar med dokumentasjon, at disposisjoner er gjort i henhold til fullmakt med videre. I ei avsluttende revisjonsberetning vil revisor fastslå om regnskapet er slik at det bør godkjennes. Regnskapet vil så – sammen med revisjonsberetninga – behandles av et organ med desisjonsmyndighet. I ei forening vil dette normalt være et årsmøte eller ei generalforsamling og i et firma ei generalforsamling. Om desisjonsvedtaket er at regnskapet godkjennes, tilføyes det tidvis at «styret kjennes ansvarsfritt». Om regnskapet ikke godkjennes, fattes det desisjonsvedtak om at ansvar skal gjøres gjeldende overfor en person eller et organ i samband med økonomiske disposisjoner.

Regnskapa for regjeringa og departementa revideres av Riksrevisjonen og desideres av Stortinget. Det er regjeringsmedlemmene som er ansvarlige for disse regnskapa, og i henhold til Grunnloven kan de bare stilles til konstitusjonelt ansvar gjennom riksrett. Dette er en reaksjonsmåte som ikke lenger er i praktisk bruk, og Riksrevisjonens strengeste anmerkning er derfor nå i praksis «kan passere». Tross den moderate ordlyden er dette å regne som en krass kritikk. Regnskap for underliggende statsorgan desideres av Riksrevisjonen sjølv.

## Litteratur

* *Håndbok for Riksrevisjonen* (1988)
Kvalifisering til EM i fotball 2016, gruppe A

**[[Kvalifisering til EM i fotball 2016]], gruppe A** begynner 9. september 2014 og ender 13. oktober 2015. 

## Kamper

Kampoppsettet ble offentliggjort samtidig med at gruppene ble trukket. De ble trukket 23. februar 2014 i Nice. Tidene er  oppgitt i norsk tid med lokal tid i parentes.




----



----



----




----



----



----



----



----



----




## Referanser
Patio

**Patio** (spansk for gårdsplass) er et område utendørs som normalt benyttes for måltidssammenkomster eller rekreasjon, og ligger inntil et bosted. 

Det kan enten dreie seg om en spansk (gjerne andalusisk-arabisk) variant av det antikke romerske atriet, ofte steinsatt og med springbrønn, eller om et område mellom et bosted og en hage.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Giesbertiolus

* Se systematisk inndeling

***Giesbertiolus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore (10-22 millimeter), kraftige, blankt svarte eller brunlige gullbasser. Dekkvingene er mye bredere enn pronotum og kan ha fullstendige punktrader.

## Utbredelse
Artene i denne slekten er funnet i Mellom-Amerika, fra det sørlige Mexico i nord til Panama i sør. Alle er regnet som sjeldne.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Giesbertiolus* Howden, 1988
******** *[[Giesbertiolus curoei]]* Ramirez-Ponce, 2014
******** *[[Giesbertiolus festivus]]* (Howden, 1972)
******** *[[Giesbertiolus linnaei]]* Krikken, 2008 - bare kjent fra én enkelt hunn fra Costa Rica, slektsplasseringen svært usikker
******** *[[Giesbertiolus ornatus]]* Howden, 1988

## Kilder
* Krikken, J. (2008) (Beskrivelse av *Giesbertiolus linnaei*) https://web.archive.org/web/20160304083828/http://www.zoologischemededelingen.nl/82/nr01/a13

## Eksterne lenker
* Barcode of Life, med bilder av ''Giesbertiolus ornatus''
*